Orebjerg
Orebjerg,
tidligere Overbjerg, hovedgård ca. 10 km vest for Frederikssund. Overbjerg nævnes allerede i 1329, da den ejedes af Peder Grubbe. I 1396 købtes den af dronning Margrete 1. I perioden 1609-1821 hørte den under Svanholm.
Den nuværende hovedbygning, der opførtes 1780, består af tre fløje med takkede gavle. Det høje gennemgående midterparti er tilføjet omkring 1856 af J.F. Helmers.
Orebjerg ejes i dag sammen med Pagterold af Pagterold a/s.